****Check Point varoittaa uudesta kiristyshaittaohjelmasta****

CryptXXX kulkee Revetonin jalanjäljillä

*Reveton-kiristyshaittaohjelma mellasti Suomessakin vuosina 2012-2013, jolloin se lukitsi satoja tietokoneita päivässä ja vaati lunnaita Suomen poliisin nimissä. Nyt havaittu uusi CryptXXX on samantyyppinen.*

**Espoo 29.4.2016** - Check Pointin tietoturvatutkijat havaitsivat CryptXXX:n ensi kerran maaliskuussa, jolloin se laskeutui kohteeseensa Angler Exploit Kitin kautta ja Bedep-troijalaisen välityksellä. Kiristyshaitake vaatii 500 dollarin sakkoa ja tarjoaa mahdollisuutta pelastaa yksi tiedosto ilmaiseksi. Jos lunnaita ei makseta muutamassa päivässä, vaatimus kaksinkertaistuu.

 CryptXXX on ohjelmoitu samalla Delphi-ohjelmointikielellä ja se toimii samantyyppisesti kuin Reveton. Check Pointin tutkijat näkevät yhteyksiä myös Crypt XXX:n sekä Angler EK:n ja Bedepin laatijoiden välillä.

Angler EK oli Suomen yleisin yritysverkoista löytynyt haittaohjelma maaliskuussa.

 Lisätietoja CryptXXX:stä Check Pointin blogista: <http://blog.checkpoint.com/2016/04/26/check-point-threat-alert-cryptxxx-ransomware/>

**Lisätiedot myös:**

OSG Viestintä, Maija Rauha, maija.rauha@osg.fi, p. 0400 630 065

Seuraa Check Pointia:

Check Pointin blogi: <http://blog.checkpoint.com/>

Twitter: [www.twitter.com/checkpointsw](http://www.twitter.com/checkpointsw)

Facebook: <https://www.facebook.com/checkpointsoftware>

YouTube: <http://www.youtube.com/user/CPGlobal>

**Check Point Software Technologies Ltd.**
Check Point Software Technologies Ltd. ([www.checkpoint.com](http://www.checkpoint.com/)) on maailman suurin yksinomaan tietoturvaan keskittynyt yhtiö. Se on alan edelläkävijä ratkaisuillaan, jotka torjuvat asiakkaisiin kohdistuvat kyberhyökkäykset havaiten haittaohjelmat ja muut tunkeutujat ainutlaatuisen tehokkaasti. Check Pointin täydellinen tietoturva-arkkitehtuuri suojaa yritysverkot mobiililaitteisiin asti, ja sen ratkaisuja ohjataan kattavan ja intuitiivisen hallintajärjestelmän kautta. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta. At Check Point, we secure the future.